Termini obert de l'01 de juny al 30 de juny de 2017 (ambdós inclosos)
La sol·licitud SGR 2017 consta de dues parts:
En primer lloc, s'ha de descarregar el formulari disponible a la web Tràmits Gencat a un disc local.
En segon lloc, només els grups que compleixin els requisits per optar al finançament, s'ha de descarregar l'Annex al formulari disponible al web de l'AGAUR, emplenar-lo amb la informació requerida, i convertir-lo en format PDF.
Una vegada emplenat el Formulari i havent adjuntat l'Annex al formulari (en el cas que compleixin els requisits per optar al finançament), s'ha de tornar a la web Tràmits Gencat i enviar telemàticament la sol·licitud.
El tràmit genera un acusament de rebuda que es pot rebre per correu electrònic si així ho assenyaleu a la sol·licitud i us el podreu descarregar.
L'acusament de rebuda s'ha d'imprimir, i signar (pel coordinador/a del grup i pel vicerector/a o equivalent) i fer-lo arribar al registre de l'AGAUR en el termini de 15 dies hàbils un cop hagi finalitzat el termini de presentació de sol·licituds (21 de juliol de 2017).
Quins requisits han de complir els grups de recerca consolidats per ser reconeguts?
Composició del grup de recerca: els GRC han d'estar formats per un mínim de cinc membres, tres dels quals han de ser doctors vinculats estatutàriament o contractualment a la plantilla d'una universitat o centre de recerca de Catalunya, a temps complet i en actiu.
Un dels membres doctors a temps complet ha d'assumir la coordinació del grup de recerca.
Els contractes ICREA, els contractes del programa Ramón y Cajal, o els contractes postdoctorals com els programes Beatriu de Pinós, Juan de la Cierva, Marie Skłodowska-Curie o similars, amb una durada mínima de dos anys, s'equipararan a contractes a dedicació completa.
Activitat de recerca del grup: els GRC han de demostrar haver aconseguit durant el període comprès entre l'1 de gener de 2014 fins a la data de presentació de la sol·licitud, o bé tenir vigents (amb independència de quan s'hagin aconseguit), un dels mèrits següents:
Direcció de tesis doctorals: durant el període comprès entre l'1 de gener de 2014 fins a la data de presentació de la sol·licitud, algun membre del grup de recerca ha d'haver dirigit, com a mínim, una tesi doctoral.
Per a aquest requisit també s'acceptaran tesis que estiguin dipositades en el moment de la presentació de la sol·licitud.
Quins requisits han de complir els grups de recerca preconsolidats per ser reconeguts?
Haver estat GRE reconegut o GRE reconegut i finançat a la convocatòria anterior, SGR 2014 (només en aquest cas es pot optar a la modalitat de preconsolidats).
Composició del grup de recerca: els GRPRE han d'estar formats per un mínim de quatre membres, dos dels quals han de ser doctors vinculats estatutàriament o contractualment a la plantilla d'una universitat o centre de recerca, a temps complet i en actiu.
Un dels membres doctors a temps complet ha d'assumir la coordinació del grup de recerca i ha de ser el mateix coordinador o coordinadora que al GRE de la convocatòria SGR 2014, a menys que hagi hagut de ser substituït per circumstàncies excepcionals.
Els contractes ICREA i del programa Ramón y Cajal o els contractes postdoctorals dels programes Beatriu de Pinós, Juan de la Cierva, Marie Skłodowska-Curie o similars amb una durada mínima de dos anys s'equipararan a contractes a dedicació completa.
Quins requisits han de complir els grups de recerca emergents per ser reconeguts?
Composició del grup: els GRE han d'estar formats per un mínim de tres membres, un dels quals ha de ser doctor vinculat estatutàriament o contractualment a la plantilla d'una universitat o centre de recerca, a temps complet i en actiu.
Un membre doctor a temps complet ha d'assumir la coordinació del grup i ha d'haver obtingut el títol de doctor com a màxim en els darrers 12 anys.
Els contractes ICREA o els contractes del programa Ramón y Cajal, o bé els contractes postdoctorals com els programes Beatriu de Pinós, Juan de la Cierva, Marie Skłodowska-Curie o similars amb una durada mínima de dos anys s'equipararan a contractes a dedicació completa.
Poden assumir la coordinació dels GRE, els investigadors que s'hagin incorporat al sistema universitari i de recerca català durant els darrers quatre anys, malgrat que faci més de 12 anys que hagin obtingut el doctorat.
En cas que la persona coordinadora hagi gaudit d'una baixa per maternitat durant aquests darrers 12 anys, el període de la trajectòria científica màxima serà de 13 anys.
Quins requisits han de complir els grups de recerca consolidats per ser reconeguts i finançats?
Composició del grup de recerca: els GRC han d'estar formats per un mínim de cinc membres, tres dels quals han de ser doctors vinculats estatutàriament o contractualment a la plantilla d'una universitat o centre de recerca, a temps complet i en actiu.
Un dels tres membres doctors a temps complet ha d'assumir la coordinació del grup.
Els contractes ICREA o ICREA Acadèmia, els contractes del programa Ramón y Cajal, o bé els contractes postdoctorals dels programes Beatriu de Pinós, Juan de la Cierva, Marie Skłodowska-Curie o similars amb una durada mínima de dos anys, s'equipararan a contractes a dedicació completa.
Activitat de recerca del grup: els GRC han de demostrar durant el període comprès entre l'1 de gener de 2014 fins a la data de presentació de la sol·licitud, o bé tenir vigents (amb independència de quan s'han aconseguit), dos dels mèrits següents:
Direcció de tesis doctorals: entre els membres doctors del grup de recerca s'han d'haver dirigit, durant el període comprès entre l'1 de gener de 2014 fins a la data de presentació de la sol·licitud, com a mínim dues tesis doctorals.
Per a aquest requisit també s'acceptaran tesis dipositades en el moment de presentació de la sol·licitud.
Producció del grup de recerca: que entre els membres doctors del grup, i durant el període comprès entre l'1 de gener 2014 i fins a la data de presentació de la sol·licitud, s'hagin publicat:
Quins requisits han de complir els grups de recerca pre-consolidats per ser reconeguts i finançats?
Els grups que optin a aquesta modalitat han d'haver estat GRE reconegut o GRE reconegut i finançat a la convocatòria anterior, SGR 2014 (només en aquest cas es pot optar a la modalitat de preconsolidats).
Composició del grup de recerca: els grups de recerca GRPRE han d'estar formats per un mínim de quatre membres, dos dels quals han de ser doctors vinculats estatutàriament o contractualment a la plantilla d'una universitat o centre de recerca, a temps complet i en actiu.
Un dels membres doctors a temps complet ha d'assumir la coordinació del grup de recerca i ha de ser necessàriament el mateix coordinador o coordinadora que el GRE de la convocatòria SGR 2014, a menys que hagi hagut de ser substituït per circumstàncies excepcionals.
Els contractes ICREA, els contractes del programa Ramón y Cajal, o bé els contractes postdoctorals dels programes Beatriu de Pinós, Juan de la Cierva, Marie Skłodowska-Curie o similars amb una durada mínima de dos anys, s'equipararan a contractes a dedicació completa.
Activitat de recerca del grup: els GRPRE han de demostrar durant el període comprès entre l'1 de gener de 2014 fins a la data de presentació de la sol·licitud, o bé tenir vigents (amb independència de quan s'han aconseguit), dos dels mèrits següents:
Producció del grup de recerca: entre els membres doctors del grup de recerca, i durant el període comprès entre l'1 de gener de 2014 fins a la data de presentació de la sol·licitud, s'han d'haver publicat:
Quins requisits han de complir els grups de recerca emergents per ser reconeguts i finançats?
Composició del grup de recerca: els GRE han d'estar formats per un mínim de tres membres, un dels quals ha de ser doctor o doctora vinculat estatutàriament o contractualment a la plantilla d'una universitat o centre de recerca, a temps complet i en actiu.
El membre doctor a temps complet ha d'assumir la coordinació del grup i ha d'haver obtingut el títol de doctor com a màxim en els darrers 12 anys.
Els contractes ICREA y del programa Ramón y Cajal, o els contractes postdoctorals dels programes Beatriu de Pinós, Juan de la Cierva, Marie Skłodowska-Curie o altres contractes similars amb una durada mínima de dos anys, s'equipararan a contractes a dedicació completa.
Poden assumir la coordinació del grup de recerca els investigadors que s'hagin incorporat al sistema universitari i de recerca català durant els darrers quatre anys, malgrat que faci més de 12 anys que hagin obtingut el doctorat.
En cas que la coordinadora hagi gaudit d'una baixa per maternitat durant aquests darrers 12 anys, el període de la trajectòria científica màxima serà de 13 anys.
Activitat de recerca del grup: els GRE han de demostrar durant el període comprès entre l'1 de gener de 2014 fins a la data de presentació de la sol·licitud, o bé tenir vigents (amb independència de quan s'han aconseguit), un dels mèrits següents:
Producció del grup de recerca: entre els membres doctors del GRE i durant el període comprès entre l'1 de gener de 2014 i fins a la data de presentació de la sol·licitud s'han d'haver publicat:
Termini obert de l'1 de juny al 30 de juny de 2017 (ambdós inclosos)
Aquest tràmit es pot fer per internet sense certificat digital o amb certificat digital.
Consulteu les condicions tècniques necessàries per fer tràmits en línia a la web Tràmits Gencat.
La sol·licitud s'ha de presentar únicament per Internet.
El tràmit generarà un acusament de rebuda de la sol·licitud que se s'haurà d'imprimir, signar convenientment (pel coordinador/a del grup i pel vicerector/a o càrrec equivalent) i fer-lo arribar al registre de l'AGAUR (Passeig Lluís Companys, 23, 08010, Barcelona) en el termini màxim de 15 días hàbils una cop finalitzat el termini de presentació de sol·licituds (màxim 21 de juliol 2017).
Primerament, es publicarà la resolució d'inadmissió i/o desistiment de la sol·licitud al Tauler electrònic de l'Administració de la Generalitat de Catalunya.
Posteriorment, la resolució de concessió serà notificada mitjançant la publicació al Tauler electrònic de l'Administració de la Generalitat de Catalunya.
Per tal de fer-ne més difusió, es podrà consultar el resultat de la resolució a la pàgina web de l'AGAUR i a la de la Secretaria d'Universitats i Recerca.
La resolució de concessió indicarà els recursos que s'hi poden interposar.
S'ha de formalitzar mitjançant el document d'acceptació signat pel coordinador/a del grup de recerca i la persona representant legal de la institució beneficiària.
En el cas de grups interinstitucionals, l'hauran de signar els responsables legals de les institucions implicades a les quals quedarà vinculat el grup.
El document d'acceptació s'ha de presentar al registre de l'AGAUR, en el termini d'un mes comptador a partir de la publicació de la resolució d'atorgament al tauler electrònic de l'Administració de la Generalitat de Catalunya.
El document normalitzat d'acceptació de l'ajut es pot obtenir a les dependències de l'AGAUR (passeig de Lluís Companys 23, 08010, Barcelona) i a la seva pàgina web.
IMPORTANT: S'entén que renuncien tàcitament a l'ajut i al reconeixement com a grup de recerca les entitats beneficiàries que no hagin presentat el document d'acceptació i la resta de documentació requerida en el termini i les condicions descrits en els apartats anteriors.